וסת הגוף

ביהדות, וֶסֶת הגוף הוא כינוי להרגשות גופניות שאשה עלולה להרגיש בזמן הווסת החודשי או בסמיכות אליו. חלק מוסתות הגוף מהוות סימן לראיית הדם המתקרבת, וחלקן מהוות סיבה לבוא הדם. לדעת הרמב"ם<ref name=":0">פירוש המשנה לרמב"ם ט ח</ref> גם שינויים במצב הרוח ועייפות יכולים להיחשב לוסת הגוף.

אשה המרגישה אותה הרגשה במשך שלוש פעמים רצופות - קובעת וסת לאותה ההרגשה. המשמעות העיקרית לכך היא שכשתרגיש האישה שוב הרגשה זו על בעלה לפרוש מקיום יחסי אישות עימה עד חלוף הווסת, מחשש להגעת המחזור החודשי האוסר אותם בקיום יחסי אישות מהתורה. אין לבלבל בין הרגשות אלה, שמשמעותן שעל האשה לחשוש להגעת הוסת בעקבותיהן, לבין הרגשת פתיחת המקור, המגדירה את האשה כנידה מדין תורה<ref>על אף שהרמב"ם מזהה בין השתיים, רוב הפוסקים חולקים וסוברים שמדובר בשני דברים נפרדים.</ref>.

האחרונים נחלקו מהו המקסימלי בין הגעת ההרגשות הגופניות לתחילת הדימום שעדיין מאפשר להגדיר הרגשות אלו כוסת הגוף. יש אומרים שעד יממה<ref></ref>, ויש סוברים שגם אם המרחק גדול יותר, כל שהוא מאפשר לאישה לדעת בוודאות באיזו עונה יגיע הדימום - הוא נחשב וסת הגוף<ref></ref><ref></ref>.

== מקור הדין ==
המקור לדין וסתות הגוף מופיע במשנה במסכת נדה:

על מקרים אלו מוסיפה הגמרא<ref name=":1">נדה סג ב</ref> ארבעה מקרים נוספים: ראשה כבד עליה, איבריה כבדים עליה, רותתת, וגוסה.

פרט למקרים אלו, המסווגים בעגה ההלכתית כוסת הפיהוק<nowiki/>' הגמרא מביאה מקרה נוסף שלגביו נחלקו הראשונים האם ניתן לראותו כקטגוריית משנה של 'וסתות הגוף' או שמא מדובר בסוג של 'וסת אונס'- אשה שרואה דם לאחר אכילת דברים חריפים.<ref name=":1" />

== מדיני הוסת ==
על מנת שפיהוק או אחת התופעות הדומות לו ייחשב כסימן מקדים/סיבה לבוא הוסת, כתבו הפוסקים שלא די בהופעה חד פעמית של התופעה במשך שלוש פעמים (לדוגמה פיהוק אחד במשך שלוש פעמים כשלאחר כל פעם שפיהקה ראתה דם), אלא בכל פעם ופעם ישנה דרישה שהתופעה תופיע באופן חריג- למשל שהתופעה תתמשך לזמן ארוך<ref>תוספות נדה סג א ד"ה מעטשת</ref> או שתגיע במשך כמה פעמים<ref>תוספות הרא"ש נדה סג א ד"ה מפהק</ref>.

נחלקו הפוסקים האם ההרגשות המובאות בגמרא הן דוגמאות<ref>כך משמע מהרמב"ם איסורי ביאה ח ב</ref> לוסתות גוף, וממילא כל הרגשה גופנית חריגה המגיעה לפני הופעת הדם תיחשב לוסת הגוף, או שמא המקרים המוזכרים בגמרא בלבד גורמים לקביעת וסת<ref>שו"ת דברי יציב ליקוטים והשמטות סימן פ</ref>.

=== וסת מורכב ===
כאשר וסת הגוף נקבע יחד עם וסת הימים (לדוגמה כאשר אשה פיהקה שלוש פעמים בראש חודש ואז ראתה דם) הדבר נקרא 'וסת מורכב'.

לאחר הופעת הרגשה גופנית יחד עם דם נידה פעם אחת, על האשה לחשוש הן שמא תקבע וסת הימים, והן שמא תקבע וסת לאותה הרגשה. לכן, אם פיהקה וראתה דם עליה לחשוש שמא תראה דם בכל אחד מהמקרים הבאים<ref>שולחן ערוך יורה דעה קפט כא וסדרי טהרה שם כח</ref>-

1. באותו תאריך בחודש הבא ('וסת החודש')

2. ביום שלושים לראייתה ('עונה בינונית')

3. לאחר אותו מספר ימים שעבר מראייתה הקודמת לראייתה הנוכחית ('וסת ההפלגה')

4. כשתרגיש את ההרגשה הגופנית שהרגישה עם ראיית הדם ('וסת הגוף')

במקרה שאשה קבעה וסת מורכב (כלומר, ראתה שלוש פעמים דם לאחר הרגשה גופנית במרווחים הנחשבים לקובעים וסת מבחינה הלכתית) היא איננה צריכה לחשוש להופעת הוסת אלא אם כן ההרגשה הגופנית הגיעה ביום שנקבע לה<ref>שולחן ערוך יורה דעה קפט יט</ref>. (לדוגמה אם אשה פיהקה וראתה דם בראש חודש תשרי, ראש חודש חשוון, וראש חודש כסליו, היא צריכה לחשוש שמא תראה דם בראש חודש טבת אם פיהקה בו, אך לא אם לא פיהקה בו, וכן אם פיהקה בכט' כסליו אינה צריכה לחשוש שמא יגיע בו הוסת)

== וסת הגוף בימינו ==
המדע המודרני מכיר בתופעה של הרגשה גופנית הנלווית להגעת הווסת, אם כי הדעות חלוקות באשר לפירוש חלק מן ההרגשות המופיעות בגמרא ולהיותן קשורות להגעת הוסת.

כיום נהוג לחלק סימנים הקשורים להופעת הוסת לשני סוגים:
* דיסמנוריאה (Dysmenorrhea)- כאבים בבטן או בגב המופיעים בזמן הדימום ואליהם עשויים להתלוות כאבי ראש, הקאות ובחילות.
* תסמונת קדם וסתית (PMS- Premenstrual Syndrome)- סימפטומים המופיעים כשבוע עד עשרה ימים לפני המחזור.

טובה גנזל ודינה צימרמן<ref name=":2"></ref> וכן זאב וחנה ספראי<ref></ref><ref>הכרך למסכת נידה נכתב יחד עם ד"ר דניאל רוזנק</ref>ניסו לזהות את התסמינים המופיעים בגמרא על פי מחקרים עדכניים על סימנים הקשורים להופעת הוסת:
* חוששת בפי כריסה - עשוי להיות אחד מהסימפטומים הבאים: בטן נפוחה, כאבי בטן, כאבים בשחלות, עצירות או שלשולים.
* ראשה כבד עליה - כאבי ראש או סחרחורות
* איבריה כבדים עליה - עלייה במשקל או תחושת כבידות או נפיחות באיברים מסוימים.
* צמרמורת - צמרמורת, אי נוחות, רגישות לחום/קור או התכווצויות
* רותתת - הבזקי חום
* גוסה<ref>בפירוש מילה זו נחלקו הפרשנים, האפשרויות השונות שהעלו גנזל וצימרמן תואמות לאפשרויות פרשנות שונות</ref> - תיאבון מוגבר, נפיחות בבטן, צורך להקיא או בחילות
* מפהקת - ישנוניות
* מעטשת - עצירות או שלשולים
* שופעת - הפרשות שונות
* אוכלת דברים חריפים - בולמוס<ref>בפרשנות זו הלכו גנזל וצימרמן על פי הבנתן את שיטת הרז"ה, לפיה הדבר הגורם לדימום באכילת דברים חריפים אינו האכילה עצמה אלא התאווה לאכול</ref>

כמו כן, זיהו גנזל וצימרמן במחקרים את התסמינים הנפשיים המופיעים בפירוש המשנה לרמב"ם<ref name=":0" />- דיכאון, חרדה, ועייפות.

נוסף לתסמינים אלו, ישנם תסמינים הקיימים בימינו אך אינם מוזכרים בגמרא כלל. הבולט שבהם הוא כאבי הגב, שנחשב לאחד התסמינים השכיחים, אך ישנן בימינו גם נשים המדווחות על טשטוש בראייה ובעיות עור- תסמינים נוספים שלא הוזכרו בגמרא.<ref name=":2" /> לגבי כאבי גב, יש שהציעו לזהות זאת עם איבריה כבדים עליה<ref></ref>.

על פי זאב ספראי וחנה ספראי<ref></ref>, הפערים הרבים בין התסמינים המופיעים בגמרא לבין התסמינים המוכרים לנו כיום נובעים מדמוניזציה של האישה, שהייתה מקובלת בימי קדם ביהדות וכן בתרבויות אחרות.

== דעת הרמב"ם ==
לדעת רבים מהאחרונים<ref>בהם: צמח צדק יורה דעה סימן צז, ה; ציץ אליעזר חלק ו, סימן כא, ועוד רבים.</ref>, לשיטת הרמב"ם הרגשת וסת הגוף היא ההרגשה המחילה על האשה את טומאת הנידה בשעה שרואה דם. וזאת על פי דברי הרמב"ם:

== לקריאה נוספת ==
* סטרוק וש"ץ, [https://drive.google.com/file/d/1L2sLi3_1o31lASz42sNVIhHJfzTL2VrG/view?usp=sharing התיאורים הפיזיולוגיים בהלכות וסתות והתאמתם לימינו], תחומין כרך מ' עמוד 104

== קישורים חיצוניים ==
* הרב אליעזר מלמד, [https://ph.yhb.org.il/18-06-07/ וסת הגוף], באתר פניני הלכה
* הרב אביהוד שוורץ, [https://www.etzion.org.il/he/וסת-הגוף וסת הגוף], באתר ישיבת הר עציון

==הערות שוליים==

קטגוריה:טהרת המשפחה
קטגוריה:הלכה